REPUBLIKA HRVATSKA

ZAGREBAČKA ŽUPANIJA

OPĆINA PUŠĆA

**OSNOVNA ŠKOLA PUŠĆA**

**MB: 03216675**

**OIB: 00402533812**

KLASA: 401-01/15-01/38

URBROJ:238/24-38-15-01 U Pušći, 21.12.2015.

**OBRAZLOŽENJE FINANCIJSKOG PLANA OŠ PUŠĆA ZA 2016. TE PROJEKCIJA ZA 2017. I 2018. GODINU**

**1. Djelokrug rada proračunskog korisnika**

Osnovna škola Pušća u šk. godini 2015./2016. ima 310 učenika raspoređena u 22 razredna odjela od I. do VIII. razreda.

Nastava je organizirana u PŠ Dubravica u jednoj smjeni za sve razrede od II –VIII ( I - nema), a u MŠ Pušća u dvije smjene- jutarnja i poslijepodnevna za učenike od I – IV razreda i u jednoj smjeni za učenike od V – VIII razreda u petodnevnom radnom tjednu.

Nastava se izvodi prema Nastavnom planu i programu Ministarstva znanosti, obrazovanja i športa, Godišnjem planu i programu te Kurikulumu Škole za 2015./2016. školsku godinu.

**2. Obrazloženje programa rada školske ustanove**

Osnovna škola obavlja djelatnost odgoja i obrazovanja učenika. Škola osigurava :

* sustavan način poučavanja učenika, unapređuje razvoj učenika u skladu s njihovim sposobnostima i sklonostima
* razvija svijest o nacionalnoj pripadnosti , očuvanju povijesno-kulturne baštine i nacionalnog identiteta
* odgaja i obrazuje učenike za odgovorno sudjelovanje u demokratskom i multikulturalnom svijetu
* osposobljava učenike za cjeloživotno učenje

Sve nabrojeno Škola ostvaruje u sklopu redovne nastave, dodatne, dopunske, izborne nastave te slobodnih aktivnosti, sudjelujući u projektima, organizirajući posjete kulturnim ustanovama, organiziranjem izleta, Škole plivanja za učenike 3. razreda te škola u prirodi za učenike 4. razreda.

Zaposleni učitelji rade na vlastitom usavršavanju –permanentnim usavršavanjem učitelja (seminari, stručni skupovi, aktivi) podižu kvalitetu nastavnog rada.

**3. Zakonske i druge podloge na kojima se zasniva program rada škole**

Zakonske podloge na kojima se zasnivaju programi odgoja i obrazovanja su:

* Zakon o odgoju i obrazovanju u osnovnoj i srednjoj školi (NN br. 87/08., 86/09., 92/10.105/10., 90/11.,5/12.,16/12., 86/12.,126/12., 94/13. i 152/14) Njime je propisano da se u državnom proračunu osiguravaju sredstva za financiranje školskih ustanova čiji je osnivač Republika Hrvatska jer osnovne škole obavljaju djelatnost osnovnog odgoja i obrazovanja.
* Zakon o ustanovama (NN br. 76/93, 29/97, 47/99, 35/08)
* Zakon o državnom proračunu, (NN br. 87/08., 136/12.,15/15.)
* Zakon o javnoj nabavi, (NN90/11., 83/13.,143/13.,13/14)
* Hrvatski pedagoški standard,
* Statut škole,
* Godišnji plan i program rada škole
* Kurikulum Škole

**4. Usklađenost ciljeva, strategija i programa s dokumentima dugoročnog razvoja**

Školske ustanove donose godišnje operativne planove za nastavnu, a ne kalendarsku godinu. Odstupanja u realizaciji financijskog plana su moguća u slučaju pomicanja nekih aktivnosti iz jednog u drugo polugodište (dvije kalendarske godine).

**5. Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava financiranja rada Osnovne škole su:

* Državni proračun
* Proračun jedinice lokalne samouprave-općine Pušća i Dubravica
* Sredstva osnivača-Proračun Zagrebačke županije
* Prihodi- uplate roditelja za posebne aktivnosti škole ( izleti, kino,kazalište, školska

kuhinja)

**Prihodi iz državnog proračuna**

Planirani troškovi iz državnog proračuna odnose se na plaće zaposlenih, jubilarne nagrade dar djeci, pomoći zaposlenicima u slučaju bolovanja dužeg od 90 dana.

**Prihodi od Županije**

Prihode za financiranje rashoda, koji se financiraju minimalnim standardima, planirali smo primjenom financijskih pokazatelja iz Uputa za izradu proračuna.

Na osnovi potrošnje tekuće godine planirali smo rashode za troškove plinskog grijanja i el. energije u malom povećanju zbog rasta cijena energenata.

**Prihodi od jedinice lokalne samouprave-općine Pušća i Dubravica**

Jedinica lokalne samouprave-općina Pušća svake godine svojim proračunom planira sredstva za sufinanciranje: škole plivanja za sve učenike 3. razreda u 100% iznosu, škole u prirodi za učenike 4. raz. u 25% iznosu, za sufinanciranje prehrane socijalno ugroženih učenika, sufinanciranje školskih natjecanja, te za plaću učiteljice u produženom boravku. Planirana sredstva prihoda za 2016 god. iz općinskog proračuna su približno ista kao ona planirana za 2015. god.

Jedinica lokalne samouprave-općina Dubravica svake godine u svojem proračunu planira sredstva za financiranje školske kuhinje za sve učenike škole u 100% iznosu, školu plivanja za učenike 3. razreda, škole u prirodi za učenike 4. razreda u 50% iznosu, za sufinanciranje troškova školskih natjecanja i za plaću učiteljice u produženom boravku.

**Namjenski prihodi od sufinanciranja**

Ovi prihodi odnose se na uplate roditelja za posebne aktivnosti škole (školsku kuhinju, izleti, škola u prirodi, posjete kinu, kazalištu).

**Program za cjeloživotno učenje - potprogram COMENIUS i ERASMUS +**

COMENIUS je projekt multilateralne suradnje osnovnih škola iz 7 zemalja članica EU i Turske.

Provodio se kroz tri kalendarske godine, u trajanju od 01.08.2013. do 31.07.2015. godine.

Uključene su osnovne škole iz Turske, Italije, Portugala, Velike Britanije, Latvije, Poljske, Norveške i Hrvatske.

Projekt financira Agencija za mobilnost i programe EU s iznosom od 22.500 EUR-a. Od toga je isplaćeno 18.000 EUR-a u 2013. g. a 4.500 EUR-a isplaćeno je nakon završetka projekta u prosincu 2015. g.

ERASMUS + je projekt koji je krenuo 2015. g. Provodit će de kroz tri kalendarske godine,počevši od rujna 2015.do lipnja 2017.g.

Uključene su osnovne škole iz Portugala, Španjolske, Italije, Poljske, Turske i Hrvatske - MI.

Projekt financira Agencija za mobilnost i programe EU s iznosom od 24.380 EUR-a. Od toga je isplaćeno 19.500 EUR-a u 2015. g. a 4.880 EUR-a bit će isplaćeno nakon završetka projekta u 2017. g.

**Stručno osposobljavanje djelatnika bez zasnivanja radnog odnosa**

Financira se od strane HZZ-a.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

* Nastavnu godinu 2014./2015. uspješno su završili svi učenici škole (328).
* Učenici su sudjelovali na županijskim natjecanjima iz: matematike;

njemačkog jezika; biologije; geografije; likovne kulture; Informatika INFOKUP ; LIDRANO ; Smotra zborova; Pomladak Crvenog križa, te na državnom natjecanju iz informatike INFOKUP – 1 i sudjelovanje na "Novigradskom proljeću" 1. učenica. . Za natjecanja i smotre učenika utrošeno je ukupno 2.842,76 kn.

* Stručno usavršavanje učitelja i djelatnika škole realizirano je sudjelovanjem na seminarima, stručnim aktivima i drugim oblicima edukacije i cjeloživotnog obrazovanja. Za stručno usavršavanje zaposlenika škole utrošeno je ukupno

129.495,22 kn. (od toga sl. put u inozemstvo program Comenius 91.542,59 kn a u

tuzemstvu 37.952,63 kn)

* U prošloj školskoj godini nastavnih sredstava i opreme nabavljeno je ukupno u vrijednosti od 112.003,24 kn.

**7. Ostala obrazloženja i dokumenti**

Financijski plan za 2016. razrađen je po stavkama na temelju podataka iz prethodnih godina, i limita zadanih od strane Zagrebačke Županije.

U 2016. g. imamo u planu uvesti e-imenike uz pomoć Zagrebačke županije.

Ravnatelj:

Arsen Šarunić, dipl,ing.el.